**“13ο, 14ο και 15ο Διεθνές Φεστιβάλ Ψηφιακών Τεχνών της Ελλάδας – Athens Digital Arts Festival”**

Το έργο «13ο,14ο και 15ο Διεθνές Φεστιβάλ Ψηφιακών Τεχνών της Ελλάδας – Athens Digital Arts Festival» εντάχθηκε στο Επιχειρησιακό Πρόγραμμα «Αττική 2014-2020» με προϋπολογισμό 699.973,65 €, χρηματοδότηση από το Ευρωπαϊκό Ταμείο Περιφερειακής Ανάπτυξης και δικαιούχο την Multitrab Productions ΑΜΚΕ.

To Διεθνές Φεστιβάλ Ψηφιακών Τεχνών της Ελλάδας - Athens Digital Arts Festival (ADAF) αποτελεί έναν επιτυχή θεσμό σε επίπεδο τέχνης, τεχνολογίας και εκπαίδευσης, το οποίο πραγματοποιείται από το 2005. Στόχος του φεστιβάλ είναι η ενίσχυση της επαφής και της εξοικείωσης του ευρύ κοινού με τα νέα μέσα και τον σύγχρονο πολιτισμό. Η συγκεκριμένη πρόταση αφορά το 13ο, 14ο και 15ο Φεστιβάλ, που θα διεξαχθούν τον Μάιο του 2017, το 2018 και το 2019 αντίστοιχα. Στόχος του Φεστιβάλ είναι η δημιουργία ενός εντυπωσιακού και πολυδιάστατου προγράμματος, το οποίο θα ενισχύεται και από μια σειρά παράλληλων δράσεων καθ΄ όλη τη διάρκεια του έτους. Το Φεστιβάλ πραγματοποιείται στην Αθήνα και περιλαμβάνει ένα ευρύ πλήθος δράσεων που εντάσσονται στις εξής ενότητες: Προβολές (Video Art, Animation, Special Screenings). Εκθέσεις (Installations, Web Art, Digital Image). Παρουσιάσεις / Διαλέξεις (Ακαδημαϊκά Ιδρύματα, Διεθνείς ΚΑΙ Εγχώριοι Οργανισμοί). Εργαστήρια / Ανοιχτές Συζητήσεις (Λογισμικά, Εκπαιδευτικά Προγράμματα, Νέες Τεχνικές και Τάσεις). Live Acts (Συναυλίες, DJ / VJ Sets, Performances). ADAF Kids (Εργαστήρια, Installations, Προβολές) Επίσης προβλέπονται: συμμετοχή μεγάλων διεθνών φεστιβάλ με αποκλειστικό υλικό και επίσημους προσκεκλημένους, συμμετοχικά εργαστήρια για ενήλικες και παιδιά. Ειδικά για το παιδί, αναπτύχθηκε η ενότητα ADAF Kids για την ενίσχυση των δραστηριοτήτων σε σχέση με την τέχνη και τις νέες τεχνολογίες, μέσω της δημιουργίας σταθερού και συνεχούς προγράμματος για το παιδί καθ' όλη τη διάρκεια της διοργάνωσης, αποτελούμενο από εκπαιδευτικά εργαστήρια τέχνης και τεχνολογίας, διαδραστικά installations και προβολές.

Η Πράξη αφορά στην υλοποίηση του 13ου, 14ου και 15ου Διεθνούς Φεστιβάλ Ψηφιακών Τεχνών της Ελλάδας - Athens Digital Arts Festival, τον Μάιο του 2017, το 2018 και το 2019 αντίστοιχα. Κατά τη διάρκεια του Φεστιβάλ θα πραγματοποιηθούν: Προβολές (Video Art, Animation, Special Screenings), Εκθέσεις (Installations, Web Art, Digital Image), Παρουσιάσεις / Διαλέξεις (Ακαδημαϊκά Ιδρύματα, Διεθνείς ΚΑΙ Εγχώριοι Οργανισμοί), Εργαστήρια / Ανοιχτές Συζητήσεις (Λογισμικά, Εκπαιδευτικά Προγράμματα, Νέες Τεχνικές ΚΑΙ Τάσεις), Live Acts (Συναυλίες, DJ / VJ Sets, Performances), ADAF Kids (Εργαστήρια, Installations, Προβολές). Σε αυτό το πλαίσιο θα υλοποιηθούν δράσεις όπως: πρόσκληση συμμετοχής σε καλλιτέχνες, οργανισμούς, ινστιτούτα και ιδρύματα. Επιπλέον θα υλοποιηθούν παράλληλες δράσεις για την προβολή του Φεστιβάλ, του περιεχομένου και των αποτελεσμάτων του καθ' όλη τη διάρκεια του έτους. Το Φεστιβάλ θα υποδεχτεί καλλιτέχνες και δημιουργούς από ολόκληρο τον κόσμο για να συμμετάσχουν με τα έργα τους και να έρθουν σε επαφή με το ευρύ κοινό. Παράλληλα μέσω της πληροφόρησης και ενημέρωσης (συνεντεύξεις, διαφημίσεις, ΜΜΕ, κοινωνικά δίκτυα κ.α), θα γίνει ευρέως γνωστή η καλλιτεχνική έκφραση δημιουργών παγκόσμιας εμβέλειας, στη ψηφιακή τέχνη και δημιουργία.